รบกวนปรึกษาคุณค่ะ ลูกสาวอายุ12ปี ประจำเดือนน้องมาเดือนสิงหาคม 63 ครั้งเดียว และปัจจุบันก็ยังไม่มาอีกเลย ปัญหาคือน้องมีหน้าอกไม่เท่ากัน ด้านซ้ายขยายใหญ่กว่าด้านขวาแบบคนละไซส์เลยค่ะ มีรอยเส้นนิดๆเหมือนเป็นรอยแตกขยายของเต้านม ลานนมด้านซ้ายจะขยายวงกว้างกว่าด้านขวาค่ะ เมื่อลองกดที่หน้าอกจะเจ็บ มีบางครั้งที่เจ็บจี๊ดๆที่หน้าอกด้านซ้ายค่ะ
สวัสดีค่ะ การเริ่มมีประจำเดือนในวัยรุ่นนั้น อาจจะยังมีประจำเดือนมาไม่สม่ำเสมอได้ในช่วง 1-2 ปีแรก จากการที่ระดับฮอร์โมนจากรังไข่ยังถูกสร้างมาอย่างไม่สมดุล ซึ่งจะค่อยๆดีขึ้นได้เอง แต่ในบางรายที่ผิดปกติมาก เช่นขาดหายไปนานหลายๆเดือน ก็ควรไปพบแพทย์เพื่อตรวจร่างกายและตรวจหาสาเหตุอื่นๆที่อาจจะแก้ไขได้เกี่ยวกับมดลูกหรือรังไข่ต่อไปส่วนเรื่องปัญหาหน้าอกที่ไม่เท่ากันนั้น อาจจะเกิดได้จากหลายระบบเช่นที่กล้ามเนื้อหน้าอกฝ่อ กระดูกอ่อนหรือกระดูกซี่โครงผิดรูป มีก้อนไขมันที่หน้าอกข้างใดข้างหนึ่งทำให้ดูใหญ่กว่าอีกข้างอย่างชัดเจน ส่วนเรื่องฮอร์โมนที่ผิดปกติจะไม่ค่อยทำให้มีหน้าอกที่ไม่เท่ากันดังกล่าวมา และไม่ควรทำให้เกิดอาการเจ็บปวดผิดปกติด้วยดังนั้นแนะนำการไปพบแพทย์เพื่อตรวจร่างกายจริงประเมินเรื่องหน้าอกที่ไม่เท่ากันและกดเจ็บด้วย ว่ามีความผิดปกติที่อวัยวะใดหรือมีการอักเสบหรือติดเชื้อที่ตำแหน่งใดๆหรือเปล่า ระหว่างนี้ไม่ไปบีบหรือกดบริเวณที่เป็นบ่อยๆ ยังไม่เอายาอะไรมากินหรือทาเอง